
«Алматы – ән қанатында!»
республикалық композиторлар байқауы 
туралы ереже

1. ЖАЛПЫ ЕРЕЖЕЛЕР

1.1. Осы Ереже «Алматы – ән қанатында!» республикалық композиторлар байқауын (ары қарай – Байқау) ұйымдастыру және өткізу тәртібін айқындайды.
1.2. Байқау дарынды композиторларды анықтау және қолдау, 
сондай-ақ Алматы қаласына, оның тарихына, мәдениетіне, рухани мұрасына және қазіргі дамуына арналған шығармаларды жасау және насихаттау мақсатында өткізіледі.
1.3. Ұсынылған поэзиялық шығармалардың негізінде біртума авторлық әуен жасау мақсатында, Тапсырыс беруші байқау қатысушыларына «Шабыт берген Алматы!» атты республикалық байқаудың поэзиялық шығармаларын ұсынады.
1.4. Байқаудың тапсырыс берушісі – Алматы қаласы әкімдігінің Алматы қаласының Мәдениет басқармасы (Бұдан әрі – Тапсырыс беруші).
1.5. Байқау Қазақстан Республикасының аумағында өткізіледі, қорытындысы Алматы қаласында шығарылады және келесі кезеңдерді қамтиды:
- өтінімдер мен байқау материалдарын қабылдау;
- байқау шығармаларын сараптамалық бағалау;
- жеңімпаздар мен жүлдегерлерді анықтау;
- жеңімпаздарды марапаттау рәсімі.
Байқау 2026 жылы Алматы қаласында Тапсырыс берушімен келісілген мерзімде өткізіледі.
1.6. Осы Ереже Байқаудың мақсаттары мен міндеттерін, қатысу шарттарын, ұйымдастыру және өткізу тәртібін, байқау шығармаларына қойылатын талаптарды, оларды бағалау критерийлерін, сондай-ақ тапсырыс беруші, қазылар алқасы мүшелерінің және Байқау қатысушыларының құқықтары мен міндеттерін айқындайды.

2. БАЙҚАУДЫҢ МАҚСАТТАРЫ МЕН МІНДЕТТЕРІ

2.1. Байқаудың мақсаттары:
- Алматы қаласының тарихи, мәдени және рухани маңызын, Қазақстан Республикасының қалыптасуы мен дамуындағы рөлін ашу;
- Алматы қаласының өткенін, бүгінін және болашағын музыкалық формада бейнелеу;
- қаланың тарихи жадын сақтау және мәдени мұрасын насихаттау;
- Алматыға елдің ірі мәдени, ғылыми және қоғамдық орталығы ретінде тұрақты қызығушылық қалыптастыру;
- Алматының тарихын, дәстүрлерін, табиғи сұлулығын және қарқынды дамуын аудиалды қабылдау арқылы заманауи көркем бейнесін жасау;
- дарынды композиторларды қолдау және ілгерілету.

2.2. Байқаудың міндеттері:
- Алматы қаласының тарихын, мәдениетін және рухани мұрасын насихаттау;
- қаланың шығармашылық ұжымдары, вокалистері мен оркестрлерінің музыкалық репертуарын өзекті материалдармен жаңарту;
- Алматыға арналған әртүрлі жанрдағы жаңа музыкалық шығармалардың жазылуын ынталандыру;
- қаланың бай тарихы, бірегей мәдениеті және жоғары шығармашылық әлеуеті бар қала ретінде Алматының жағымды имиджін қалыптастыру;
- қаланың өткенін, бүгінін және болашағын көркем тұрғыдан зерделеу арқылы ұрпақтар сабақтастығын нығайту;
- музыкалық үдерістің дамуына және заманауи қазақстандық музыканы ілгерілетуге ықпал ету.

3. БАЙҚАУҒА ҚАТЫСУШЫЛАР

3.1. Байқауға Қазақстан Республикасының 18 жасқа толған және одан жоғары жастағы азаматтары жасына, ұлтына, тұрғылықты жеріне және қызмет түріне қарамастан қатыса алады. 
3.2. Байқауға қатысу тегін.

4. БАЙҚАУ ЖҰМЫСТАРЫНА ҚОЙЫЛАТЫН ТАЛАПТАР

4.1. Автордың композициясы кәсіби жазба түрінде және солисттің (топтың, музыкалық ұжымның) орындауында ұсынылуы тиіс.
4.2. Композиция салтанатты, ауқымды (кең тынысты) және кең аудиторияға жеңіл қабылданатын болуы қажет.
4.3. Әрбір қатысушы Конкурсқа Тапсырыс беруші ұсынған «Шабыт берген Алматы!» республикалық конкурсының өлеңдері негізінде жазылған шығармаларын да, сондай-ақ өз таңдауы бойынша толықтай дербес авторлық туындыларын да ұсына алады.
4.4. Байқау шығармалары:
- дербес және түпнұсқа авторлық шығармалар болуы тиіс;
- плагиат пен авторлық құқықты бұзудың өзге де түрлерін қамтымауы тиіс;
- Қазақстан Республикасының заңнамасына қайшы келетін материалдарды қамтымауы тиіс;
- зорлық-зомбылыққа, экстремизмге, ұлтаралық немесе діни алауыздыққа шақыруларды қамтымауы тиіс.
4.5. Байқауға бұрын еш жерде жарияланбаған, осы байқау үшін арнайы жазылған және басқа музыкалық байқауға жүлделі орын алмаған әуендер ғана жіберіледі.
4.6. Аудио-дыбысқа қойылатын техникалық талаптар:
4.6.1. Аудиофайл форматы: жазбалар тек WAV форматында қабылданады;
4.6.2. Дыбыс сапасы: аудиожазба студиялық сапада, бөгде шусыз, бұрмаланусыз, сырылсыз және дыбыс деңгейінің күрт өзгерістерінсіз болуы тиіс;
4.6.3. Жазба түрі: қазылар алқасының бағалауы үшін «плюс» фонограммалар (дауыс пен музыка жазбасы) қабылданады;
4.6.4. Әр аудиофайл келесі үлгі бойынша нақты белгіленуі тиіс:
«Композитордың Т.А.Ә._Әннің атауы.wav» (мысалы: Токабаева Н.А. _Алматым.wav);
4.6.5. Тасымалдау және деректерді жіберу: материалдар бұлттық сақтау қызметтеріне (Google Диск, Яндекс Диск, Mail.ru Облако) сілтеме арқылы (сілтеменің қолданылу мерзімі шектелмеген болуы тиіс) жіберіледі немесе электрондық өтінімге тіркеледі.
4.7. Байқау жұмыстарына рецензия берілмейді және қайтарылмайды.
4.8. Байқауға шығарма жолдай отырып, қатысушы өзінің авторлығын растайды және авторлық және сабақтас құқықтар саласындағы Қазақстан Республикасының заңнамасын сақтау үшін жауапкершілік алады.
4.9. Автор өтінімдерді қабылдау мерзімі аяқталғанға дейін Тапсырыс берушінің атына жазбаша өтініш жолдау арқылы байқау жұмысын кері қайтарып ала алады.
4.10. Байқауға қатысу үшін қатысушы Тапсырыс берушінің электрондық мекен-жайына келесі материалдарды жолдайды:
- белгіленген үлгі бойынша өтінім (1-қосымша, 2-қосымша);
- осы Ереженің талаптарына сәйкес рәсімделген байқау шығармалары;
- қатысушының сапалы фотосуреті (JPEG, PNG форматында, ажыратымдылығы кемінде 300 dpi);
- көлемі бір беттен аспайтын қысқаша шығармашылық өмірбаяны;
- ұсынылған шығармаларға қысқаша аннотация (қатысушының қалауы бойынша).
4.11. Толық көлемде ұсынылмаған немесе осы Ереженің талаптарына сәйкес рәсімделмеген материалдар Байқауға қатысуға жіберілмейді.
4.12. Байқауға тек қатысушының өзі дербес жасаған авторлық шығармалар ғана қабылданады.
4.13. Жасанды интеллект (ЖИ) технологияларын, оның ішінде генеративті тілдік модельдерді, әуенді автоматты түрде жасау жүйелерін, нейрожелілік сервистерді және музыкалық шығармаларды толық немесе ішінара жасауға, өңдеуге немесе редакциялауға қабілетті өзге де бағдарламалық құралдарды пайдалануға жол берілмейді.
4.14. Тапсырыс беруші қатысушыдан шығарманың авторлығын растайтын қосымша материалдарды, соның ішінде қаралым нұсқаларын, әуеннің бастапқы нұсқаларын немесе шығармашылық үдерісті дәлелдейтін өзге де айғақтарды сұратуға құқылы.
4.15. Қатысушы өтінімде және ұсынылған материалдарда көрсетілген мәліметтердің дұрыстығына жауап береді.
4.16. Байқауға қатысуға өтінім жолдай отырып, қатысушы осы Ереженің талаптарымен келісетінін растайды және Қазақстан Республикасының заңнамасына сәйкес дербес деректерін өңдеуге келісім береді.
4.17. Байқау жұмысы жасалған кезде жасанды интеллект қолданылғаны анықталған жағдайда немесе авторлық туралы жалған мәліметтер ұсынылған жағдайда, Тапсырыс беруші байқау жұмысын байқаудың кез келген кезеңінде кері қайтаруға (қабылдамауға) құқылы.

5. БАЙҚАУДЫ ӨТКІЗУ ТӘРТІБІ МЕН МЕРЗІМДЕРІ

5.1. Байқау үш кезеңде өткізіледі:
I кезең – Байқау жұмыстарын қабылдау
2026 жылдың «15» тамызы мен «10» қыркүйегі аралығында қатысушылардан өтінімдер мен байқауға материалдар kense@almaty-ayenderi.kz электрондық поштасы арқылы қабылданады;
II кезең – Жұмыстарды қарау және бағалау
Тапсырыс берушімен құрылған сараптамалық комиссия мен қазылар алқасының отырыстары өткізіліп, байқау жеңімпаздары анықталады;
III кезең – Қорытынды іс-шара және марапаттау
2026 жылдың қыркүйек айында Алматы қаласы күніне орай жеңімпаздарды марапаттаудың салтанатты рәсімі өткізіледі.

6.1. Байқау жұмыстарын бағалау үшін танымал композиторлар, музыканттар, дирижерлер, мәдениет және өнер қайраткерлері, сондай-ақ қоғамдық және бұқаралық ақпарат құралдары өкілдерінен тұратын қазылар алқасы құрылады.
6.2. Қазылар алқасының құрамы Байқауға тапсырыс берушімен бекітіледі.
6.3. Қазылар алқасы байқау шығармаларын келесі критерийлер негізінде бағалайды:
- байқау тақырыбына сәйкестік – 10 баллға дейін;
- автордың музыкалық деңгейі және кәсіби шеберлігі – 15 баллға дейін;
- авторлық ойдың және шығармашылық шешімнің ерекшелігі – 10 баллға дейін;
- музыкалық идеяның жаңашылдығы – 10 баллға дейін;
- шығарманың тыңдаушыға эмоционалдық әсері – 15 баллға дейін.
Бір шығарманың ең жоғарғы бағасы – 60 балл.
6.4. Байқау жеңімпаздары мен жүлдегерлері қазылар алқасы мүшелерінің қойған баллдарының жиынтық нәтижесі бойынша анықталады.
6.5. Қорытынды баллдар тең болған жағдайда шешім қазылар алқасы мүшелерінің ашық дауыс беруі арқылы жай көпшілік дауыспен қабылданады.
6.6. Қазылар алқасы арнайы дипломдар мен ынталандыру сыйлықтарын тағайындау жөнінде ұсыныс бере алады.
6.7. Қазылар алқасының мүшелері байқау шығармаларын бағалауда объективтілік пен бейтараптықты сақтауға міндетті.
6.8. Қазылар алқасының шешімі хаттамамен рәсімделеді және ол түпкілікті болып табылады, қайта қарауға және шағымдануға жатпайды.

7. ҚОРЫТЫНДЫ ШЫҒАРУ ЖӘНЕ МАРАПАТТАУ

7.1. Байқау қорытындысы бойынша қазылар алқасының шешімі негізінде жеңімпаздар мен жүлдегерлер анықталады.
7.2. Байқау жеңімпаздары деп байқау жұмыстарын бағалау нәтижесі бойынша ең жоғары балл жинаған қатысушылар танылады.
7.3. Байқау қорытындысы бойынша келесі жүлделі орындар беріледі:
I орын – 1 жеңімпаз – 3 млн теңге;
IІ орын – 1 жеңімпаз – 2 млн теңге;
III орын – 1 жеңімпаз – 1 млн теңге;
Ынталандыру сыйлықтары – 300 мың теңгеден 5 жеңімпаз.
Қазылар алқасы мен тапсырыс берушінің шешімі бойынша арнайы дипломдар, ынталандыру сыйлықтары және арнайы номинациялар тағайындалуы мүмкін.
7.5. Байқау қорытындысы қазылар алқасы отырысының хаттамасымен рәсімделеді және оны Тапсырыс беруші бекітеді.
7.6. Байқау жеңімпаздары мен жүлдегерлері туралы ақпарат Тапсырыс берушінің ресми ақпараттық ресурстарында жарияланады.
7.7. Байқау жеңімпаздары мен жүлдегерлері салтанатты марапаттау рәсіміне қатысуға шақырылады.

8. ҚОРЫТЫНДЫ ЕРЕЖЕЛЕР

8.1. Байқауға қатысу осы Ереженің талаптарымен қатысушының толық және сөзсіз келісетінін білдіреді.
8.2. Тапсырыс беруші осы Ережеге өзгерістер мен толықтырулар енгізу құқығын өзіне қалдырады. Өзгерістер туралы ақпарат Тапсырыс берушінің ресми ақпараттық ресурстарында жарияланады.
8.3. Байқауға материалдарды жолдай отырып, қатысушы өз авторлығын растайды және үшінші тұлғалардың құқықтарының бұзылмауына кепілдік береді.
8.4. Тапсырыс беруші қатысушылар тарапынан үшінші тұлғалардың авторлық және өзге де құқықтарының бұзылуы үшін жауапты болмайды.
8.5. Осы Ережеде реттелмеген мәселелер Қазақстан Республикасының заңнамасына сәйкес тапсырыс беруші тарапынан шешіледі.
8.6. Байқаудың жекелеген кезеңдерін өткізу мерзімдері тапсырыс берушінің шешімі бойынша өзгертілуі мүмкін, бұл ретте қатысушылар міндетті түрде хабардар етіледі.
8.7. Байқауға ұсынылған байқау материалдары қайтарылмайды және Тапсырыс беруші белгілеген тәртіппен сақталады.
8.8. Байқаудың жекелеген кезеңдерін өткізу мерзімдері тапсырыс берушінің келісімімен түзетілуі мүмкін.


№1 қосымша

«Алматы – ән қанатында!»
республикалық композиторлар байқауына қатысу туралы
ӨТІНІМ 

	1. 
	Тегі, аты, әкесінің аты толық 
	

	2. 
	Бүркеншік есім (болған жағдайда)
	

	3. 
	Туған күні (күн, ай, жыл)
	

	4. 
	Тұратын қаласы 
	

	5. 
	Үй мекенжайы (индекс, облыс, аудан, қала / ауыл)
	

	6. 
	Байланыс телефоны – ұялы және/немесе үй телефоны (қалааралық кодымен)
	

	7. 
	Электрондық пошта (болған жағдайда)
	

	8. 
	Қысқаша шығармашылық өмірбаяны (өзі туралы, байқауға немесе фестивальдерге қатысу тәжірибесі туралы бірнеше сөйлем)
	

	9. 
	Шығармалар саны (мысалы: 2-музыкалық композиция)
	

	10. 
	1-шығарма атауы
	

	11. 
	2-шығарма атауы
	



* Байқауға шығарманы жолдай отырып: 
· қатысушы өз авторлығын растайды және авторлық құқық пен сабақтас құқықтар саласындағы Қазақстан Республикасының заңнамасын сақтауға жауапкершілік алады;
· қатысушы алынған шығармаларды заңнамаға сәйкес әрі қарай пайдалану, жариялау және көбейтуге рұқсат береді; 
· қатысушы шығармашылық жұмысты коммерциялық емес мақсатта Қазақстан Республикасының аумағында интернет желісінде (байқау тапсырыс берушінің сайтында), сондай-ақ телерадио хабарларында және бұқаралық ақпарат құралдарында орналастыруға келісім береді. 
· қатысушы ұсынылған байқауға жұмыстың өзінің дербес шығармашылық еңбегінің нәтижесі екенін және оның толық немесе ішінара жасанды интеллект көмегімен жасалмағанын кепілдейді.



№2 қосымша

Байқауға қатысушының дербес деректерін өңдеуге келісімі

Дербес деректерді жинауға және өңдеуге келісім.

Мен, ________________________________________________________,
(Т.А.Ә.)
Қазақстан Республикасының заңнамасына сәйкес, байқауға қатысу шеңберінде ұсынылған менің дербес деректерімді жинауға, өңдеуге, сақтауға, пайдалануға және таратуға байқауға тапсырыс берушіге өз келісімімді беремін.
Дербес деректерге мыналар жатады: тегі, аты, әкесінің аты, туған күні, байланыс телефоны, электрондық пошта мекенжайы, оқу/жұмыс орны, сондай-ақ байқауды ұйымдастыру және өткізу үшін қажетті өзге де мәліметтер.

Осы келісім келесі мақсаттар үшін беріледі:
- байқауға тіркеу және қатысу;
- байқаудың материалдардын қарау;
- байқау қорытындыларын шығару;
- жеңімпаздар мен жүлдегерлер туралы ақпаратты жариялау;
- байқауды өткізу бойынша есептік және ақпараттық материалдар дайындау.

Келісім Қазақстан Республикасының заңнамасында белгіленген мерзімдер ішінде құжаттарды сақтау кезеңінде қолданылады.

Мен дербес деректер субъектісінің құқықтарымен танысқанымды растаймын және менің дербес деректерімді көрсетілген мақсаттарда өңдеуге келісемін.

Күні: «___» __________ 2026 ж.

Қолы: _____________________

Т.А.Ә.: ______________________

18 жасқа толмаған қатысушылар үшін дербес деректерді жинауға және өңдеуге келісімді олардың заңды өкілі (ата-анасы, асырап алушысы, қорғаншысы немесе қамқоршысы) береді. 


Күні «___» _______________ 2026 ж.

Қолы:_______________ (түсіндірмесі)_______________________________________

